
Tel/Fax.:	06-1-347-0950

Programok leendő első osztályosok és szüleik részére:

Iskolai tájékoztató: 2026. október 15. 16.15.
(szülők részére)
(Regisztráció: simon.viktoria@sibi.hu )

Csipegető: október 15., november 5., december 10., 2027. jan. 14.                                         
(gyermekeknek)                                   (Csak egy foglalkozásra lehet regisztrálni!)
(Regisztráció: csipegeto@sibi.hu)

Játsszunk iskolásat! 2027. január 16. (szombat)
(gyermekek és szülők részére)
(Regisztráció: jatsszunk.iskolasat@sibi.hu )

A felvételi kérelmek elbírálásának szempontjai

I. Első évfolyam - normál tantervű osztály
1. az osztályba mozgásszervi fogyatékos, látási fogyatékos (gyengénlátó), hallási fogyatékos (nagyothalló), beszédfogyatékos, beilleszkedési, tanulási, magatartási nehézséggel küzdő tanulók is jelentkezhetnek

II. Első évfolyam - angol tantervű osztály
1. az osztályba mozgásszervi fogyatékos, látási fogyatékos (gyengénlátó), hallási fogyatékos (nagyothalló), beilleszkedési, tanulási, magatartási nehézséggel küzdő tanulók is jelentkezhetnek

III. Első évfolyam - sport tantervű osztály
1. az osztályba beszédfogyatékos, beilleszkedési, tanulási, magatartási nehézséggel küzdő tanulók is jelentkezhetnek


A jelentkezés módja

Az intézménybe a weboldalon megtalálható jelentkezési lapon lehet felvételi kérelmet benyújtani.
A jelentkezési lapok megküldésének határideje: 2027. február 17.

A jelentkezés elutasítása esetén a tanuló képviselője a döntés ellen tizenöt napon belül jogorvoslattal élhet az intézményfenntartó képviselőjénél:


Az intézmény fenntartója:	Baptista Szeretetszolgálat Egyházi Jogi Személy
Fenntartó képviselője:	dr. Szabó Csaba oktatási főigazgató
Fenntartó címe:		1581 Budapest, Pf. 68

A felvételi rangsorolás módja

Kizárólag az adott évben meghatározott jelentkezési határidőig beérkezett, az alapító okiratban foglaltaknak megfelelő kérelmek elbírálása áll módunkban.
A felvétel során az általános iskola 1. évfolyamára jelentkezők közül előnyben részesítjük azt,
1. aki baptista oktatási intézményből érkezik, vagy baptista felekezethez tartozik, 

2. akinek szülője gondviselője, családtagja intézményünk volt vagy jelenlegi munkatársa,

3. akinek szülője gondviselője, családtagja bármely baptista köznevelési/szakképző intézmény volt vagy jelenlegi munkatársa,

4. akinek a szülője, gondviselője, családtagja iskolánk jelenlegi vagy volt tanulója,

5. akinek szülője gondviselője, családtagja bármely baptista szociális intézmény volt, vagy jelenlegi munkatársa,


Amennyiben a beérkezett, a fenti szempontok valamelyikének megfelelő kérvények száma meghaladja a keretszámot, a rangsorolás során a fenti szempontok sorszáma egyben azok sorrendjét is meghatározza. 
A rangsorban azonos helyen állók (azonos előnnyel rendelkezők) között a kérvényük beérkezésének sorrendje dönt. Az azonos előnnyel rendelkezők közül a létszámhiány miatt fel nem vett gyermek  esetében a szülő kérheti kérvénye várólistára helyezését. A várólistán szereplőket, felszabaduló hely esetén, a várólistán elfoglalt sorrendjük szerint értesítjük
A további tanulói helyek kiosztása az iskola vezetőségéből, pedagógusaiból, gyógypedagógusaiból létrehozott bizottság feladata. Ők előzetes megfigyelés és a rendelkezésre álló adatok, szakvélemények alapján közösen hozzák meg felvételi döntésüket, melyről elutasító döntés esetén az igazgató határozatot hoz. A határozat tartalmazza az indokolást, valamint a jogorvoslati lehetőséget.
Az elsős tanulók osztályba és csoportba sorolásáról az igazgató dönt.
A 2011. évi CXC. törvény 31. § (1) b) pontja szerint Iskolánkban „nem kell alkalmazni a gyermekek, tanulók felvételével kapcsolatos rendelkezések közül a kötelező felvételre vonatkozó rendelkezéseket, valamint az osztály-, csoportlétszámokat meghatározó rendelkezéseket a maximális létszámra vonatkozó rendelkezések kivételével”.

@ baptista ,»A bolcs tanitds az élet forrasa.”

nevelés-oktatds (Példabeszédek 13:14.)




